Document ID: 32005D0137

KOMISJONI OTSUS,
15. oktoober 2003,
mis käsitleb Vallooni regiooni kaasfinantseeringut ettevõttes Carsid SA
(teatavaks tehtud numbri K(2003) 3527 all)
(Autentsed on üksnes prantsuse- ja hollandikeelne tekst)
(EMPs kohaldatav tekst)
(2005/137/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artikli 88 lõike 2 esimest taanet,
võttes arvesse Euroopa Majanduspiirkonna lepingut, eriti selle artikli 62 lõike 1 punkti a,
võttes arvesse nõukogu 22. märtsi 1999. aasta määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu (1) artikli 93 kohaldamiseks,
olles palunud huvitatud pooltel esitada oma arvamused (2) ning nende arvamuste alusel,
ning arvestades järgmist:
I. MENETLUS
(1)
Belgia teatas 17. oktoobri 2001. aasta kirjas komisjonile Vallooni regiooni interventsiooniprojektist uue raua- ja terasetööstuse ettevõtte Carsid SA kapitali. Belgia saatis komisjonile täiendavat informatsiooni oma 20. novembri 2001. aasta ja 14. veebruari 2002. aasta kirjades.
(2)
Komisjon teatas Belgiale 3. aprilli 2002. aasta kirjas oma otsusest algatada komisjoni 18. detsembri 1996. aasta otsuse nr 2496/96/ESTÜ, millega kehtestatakse raua- ja terasetööstusele antava riigiabi reeglid, (3) artikli 6 lõikes 5 sätestatud menetlus.
(3)
Komisjoni otsus menetluse algatamiseks avaldati Euroopa Ühenduste Teatajas. (4) Komisjon kutsus huvitatud pooli üles esitama oma arvamusi kõne all oleva meetme kohta.
(4)
Komisjon sai huvitatud pooltelt vastava sisuga arvamused. Ta saatis need edasi Belgiale, et sellel oleks võimalus neid kommenteerida ja sai vastavad kommentaarid 17. juuni, 6. septembri, 22. oktoobri ja 25. novembri 2002. aasta kirjadega.
II. CARSID’IS OSALEVAD ETTEVÕTTED
(5)
Vallooni valdus- ja finantsvaldusettevõte (Sogepa) on Vallooni regiooni valdusettevõte, kes võttis muu hulgas üle Vallooni raua- ja terasetööstusettevõtte (SWS) tegevused. Raua- ja terasetööstussektoris on tema eesmärgiks toetada Vallooni üldise majanduspoliitika raames ettevõtete loomist või laiendamist ning edendada avalikkuse tööstuslikku algatusvõimet. Komisjonile teatamise kuupäeval oli Sogepa osalus Belgia rauatootja Cockerill Sambre kapitalis 25 %. Talle kuulus sel hetkel ka 25 % ettevõtete Duferco Clabecq (vt käesoleva otsuse punkt 9), Duferco La Louvière (vt käesoleva otsuse punkt 11) ja Duferco Belgium (vt punkt 12) kapitalist.
(6)
Sogepa osalus ettevõttes Cockerill Sambre vahetati 17. detsembril 2001. aastal 8 %-lise osaluse vastu ettevõtte Usinor kapitalis, mis omakorda muutus 2002. aasta alguses 4,25 %-lise osalusega osaks ettevõtte Arcelor kapitalist (vt punkt 7). Sogepa osalust ettevõttes Duferco Clabecq vähendati 5,91 %-ni kapitali vähenemise tulemusena kahjumi absorbtsiooni kaudu, mis toimus 8. augustil 2002. aastal, millele järgnes ettevõtte Duferco Investment poolt teostatud kapitali suurendamine. Samal ajal kaotas Sogepa otsese osaluse ettevõttes Duferco La Louvière kapitali vähenemise tulemusena kahjumi absorbtsiooni tõttu, mis toimus 8. novembril 2001. aastal, millele järgnes kapitali suurendamine ettevõte Duferco Belgium poolt.
(7)
Ettevõte Usinor Belgium SA on kontserni Usinor en Belgique valdusettevõte. Usinori Prantsuse kontsern oli kuni 2001. aasta lõpuni üks Euroopa peamisi raua- ja terasetööstuse kontserne. Tema käive tõusis 2001. aastal ülemaailmsel tasandil 14 523 miljoni euroni. Komisjonile teatamise kuupäeval kuulus Usinorile 75 %-line osalus ettevõttes Cockerill Sambre. 2002. aasta alguses ühines Usinori kontsern Luksemburgi kontserniga Arbed ja Hispaania kontserniga Aceralia, asutades sel teel uue kontserni Arcelor, esimese ülemaailmse terasetootja.
(8)
Duferco Investment SA (Duferco Investment) on Duferco kontserni valdusettevõte. Viimane on Itaalia-Šveitsi eraettevõtte kontsern, mis on spetsialiseerunud raua- ja terasetoodete kaubandusele (kaasa arvatud tooraine), kuid toodab ka süsinikterasest pikki ja lamedaid slääbe. 2001. aastal oli kontserni ülemaailmne käive 3,2 miljardit USA dollarit (USD). Belgias juhib Duferco Investment kahte terase tootmise ettevõtet, ettevõtteid Duferco Clabecq ja Duferco La Louvière. Need kaks firmat maksavad ettevõttele Duferco Investment tema poolt Belgia ettevõtetele osutatud teenuste eest iga-aastast komisjonitasu […] (5) ulatuses oma käibest, mis koosneb vahendustasust ([…]) ja haldamistasust ([…]).
(9)
Duferco Clabecq on Duferco kontserni ja Vallooni võimuorganite poolt loodud ettevõte (läbi SWS’i), mille eesmärgiks oli omandada alates 1997. aasta 3. jaanuarist pankrotis olev ettevõte Forges de Clabecq. (6) SWS aitas kaasa ettevõtte Duferco Clabecq kapitaliseerimisele ligikaudu 8,6 miljoni euro suuruse rahalise sissemaksega ning ligikaudu 13, 6 miljoni euro suuruse subordineeritud laenuga (75 %-line garantii Duferco kontsernilt). Duferco kontsern tegi umbes 25,9 miljoni euro suuruse rahalise sissemakse. Komisjon leidis 25. novembri 1997. aasta otsuses, et selline sekkumine SWS-i poolt ei ole riigiabi. Komisjon märkis oma otsuses, et ettevõtte äriplaan nägi ette positiivse tasuvuskoefitsiendi alates teisest tegevusaastast ja kasumi teenimise viiendast tegevusaastast.
(10)
Alljärgnev tabel näitab ettevõtte Duferco Clabecq mõningaid finantsindikaatoreid 2001. aasta 30. septembrini:
(miljonit eurot)
1998
1999
2000
2001
Kapital + reservid
34,7
34,7
34,7
34,7
Käive
229,7
171,3
309,7
292,7
Tegevuskasum
3,0
- 7,0
- 4,9
- 6,0
Maksustamiseelne kasum
1,3
- 7,5
- 6,7
- 0,7
Kogukahju
- 6,7
- 14,3
- 14,9
Allikas: Ettevõtte raamatupidamise aastaaruanne. Deklareeritud eelarve alates 1.10 kuni 30.9.
(11)
Duferco La Louvière on Duferco Investment’i ja Vallooni võimuorganite poolt loodud ettevõte (läbi SWS’i), mille eesmärgiks oli omandada ettevõte Hoogovens-Usines Gustave Boël, (7) mis oli alates 1998. aasta oktoobrist kohtuliku kokkuleppe alluvuses. SWS tegi ettevõtte Duferco La Louvière kapitaliseerimiseks ligikaudu 17,8 miljoni euro suuruse sissemakse ning andis ligikaudu 27,8 miljoni euro ulatuses subordineeritud laenu (75 %-lise tagatisega Duferco kontsernilt). Duferco kontsern tegi ligikaudu 53,3 miljoni euro suuruse sissemakse. Komisjon leidis oma 1. juuli 1999. aasta otsuses, et selline sekkumine SWS’i poolt ei ole riigiabi. Oma otsuses märkis komisjon, et ettevõtte äriplaan nägi ette kasumi saamise alates 2000. aastast.
(12)
Lisaks asutasid Duferco Investment ja Sogepa ettevõtte Duferco La Louvière täiendavate investeeringute finantseerimise toetamiseks valdusettevõtte Duferco Belgium, mis pidi võtma osaluse ettevõtte Duferco La Louvière kapitalis. Sogepa toetas ettevõtte Duferco Belgium kapitaliseerimist ligikaudu 15,6 miljoni euro suuruse rahalise sissemaksega ning ligikaudu 24,3 miljoni euro suuruse subordineeritud laenuga (75 %-lise tagatisega Duferco kontsernilt). Duferco kontsern tegi ligikaudu 46,8 miljoni euro suuruse rahalise sissemakse. 30. septembril 2001. aastal loovutati 25 % kapitalist (15,6 miljonit eurot) ja Sogepa maksis tagasi kogu laenu. 20. septembril 2001. aastal nõustus Duferco Belgium andma ettevõtte Duferco La Louvière investeeringute finantseerimiseks ligikaudu 36 miljoni euro ulatuses laenu. Majandusaasta lõpus, 30. septembril deklareeris Duferco Belgium oma kahjumiks 31 209 eurot.
(13)
Alljärgnev tabel näitab ettevõtte Duferco La Louvière mõningaid finantsindikaatoreid kuni 30. septembrini 2001:
(miljonit eurot)
1999
2000
2001
Kapital + reservid
111,6
111,6
111,6
Käive
216,7
487,7
476,1
Tegevuskasum
- 49,4
- 7,8
- 43,1
Maksustamiseelne kasum
46,2
- 1,0
- 41,7
Kogukahju
- 35,9
- 36,9
- 79,1
Allikas: Ettevõtte raamatupidamise aastaaruanne. Deklareeritud eelarve alates 1.10 kuni 30.9.
III. MEETME DETAILNE KIRJELDUS
(14)
Kontserni Usinor Sacilor peadirektori 2001. aasta veebruaris tehtud ametliku teadaande järel, milles ta teatas oma kavatsusest lõpetada Charleroi’s ettevõtte Cockerill Sambre galvaanimisliini tegevus, algasid arutelud ettevõtete Usinor-Cockerill Sambre, Duferco kontserni ja Sogepa vahel, mille peamiseks eesmärgiks oli luua ühine slääbide tootmise ettevõte, mille tööstuslik aparatuur oleks moodustatud Charleroi’s asuva ettevõtte Cockerill Sambre kaasaegse tehase seadmetest, mis on komplekteeritud ettevõttelt Duferco Clabecq pärineva varustusega (pidevvalu). (8) Need arutelud viisid vastava kokkuleppe teel ettevõtte Carsidi asutamiseni 2001. aasta 12. oktoobril.
(15)
Vallooni regiooni sekkumine seisneb Sogepa kaasfinantseeringus uue raua- ja terasetööstusettevõtte, Carsid SA, aktsiakapitali. Algselt oli ette nähtud, et selle kaasfinantseeringu suuruseks on 20 miljonit eurot. Seejärel teavitas Belgia oma 14. mai 2002. aasta kirjaga Euroopa Komisjoni, et olenemata mittenõustumisest komisjoni poolt tema menetluse algatamise otsuses tehtud analüüsiga, arvestati Sogepa sissemakse ümber 9 miljoni euro suuruseks, eesmärgiga ületada komisjoni vastuväiteid, ülejäänud 11 miljonit eurot, mis olid algselt kavandatud sissemaksena, maksis (samuti rahalise sissmaksena) ettevõte Duferco Investment.
(16)
Komisjoni heakskiitva otsuse ootuses tegi Cockerill Sambre 27. detsembril 2001. aastal mitterahalise sissemakse, mille netoväärtuseks määrati 35 miljonit eurot ja Duferco tegi 25 miljoni euro suuruse rahalise sissemakse. Seega määrati Carsid SA algkapitali suuruseks 60 miljonit eurot.
(17)
Ettevõtte Cockerill Sambre mitterahaliseks sissemakse sisaldas tootmisharu, mis vastas ligikaudselt Charleroi’s käivitatud tootmisliinile ja Marcinelle’is asuvale elektrilisele tootmisliinile. Need seadmed läbisid 2001. aasta oktoobris sõltumatu asutuse ekspertiisi, mis määratles nende tarbimisväärtuseks […] miljonit eurot. Lisaks panustas Cockerill […] miljoni euro väärtuses tarbevarusid ja passiva, mis sisaldas ettemakseid ([…] miljonit eurot), palgavõlgu ([…] miljonit eurot) ja võlgu tarnijatele ([…] miljonit eurot).
(18)
Duferco likviidse rahalise sissemakse eest osteti hädavajalik suurte terasplaatide pidevvalu ning teised Clabecq’le vajalikud seadeldised. Need seadeldised läbisid 2001. aasta novembris sõltumatu ettevõtte ekspertiisi, mis määras nende tarbimisväärtuseks 25 miljonit eurot.
(19)
Kohe pärast asutamist loovutas Cockerill 40 % oma osalusest ettevõttes Carsid ettevõttele Usinor Belgium ja 18,33 % Duferco kontsernile (hinnaga […] miljonit eurot, mida tuli maksta alates […]). Järelikult on Carsid’i kapital hetkel jagatud ettevõtte Usinor Belgium (40 %) ja Duferco kontserni (60 %) vahel. Pärast Sogepa ja Duferco Investment poolt tehtud ettenähtud sissemakseid oli Sogepa osalus ettevõttes Carsid 11,25 %, ning teiste osanike käes oli 58,75 % (Duferco Investment) ja 30 % (Usinor Belgium SA) ettevõtte Carsid kapitalist.
IV. CARSID’I TEGEVUSPÕHIMÕTTED
(20)
Carsid’ile kuulub kaks slääbide tootmisliini, teadmiseks, et sulatamisliin, mis oleks määratud Duferco kontsernile, tootmisvõimsusega 1,8 miljonit tonni aastas, ning teine elektriliin, mille toodangi oleks jaotatud ettevõtte Cockerill ([…]) ja Duferco kontserni Vallooni regiooni ettevõtete vahel ([…]). Siiski oleks üleminekuperioodil […] suurem osa Carsid’i toodangust määratud ettevõttele Cockerill Sambre.
(21)
Tehingu tulemuseks on Clabecq’i kõrgahju lõplik sulgemine, mille terase tootmise võimsuseks on ligikaudu 1,5 miljonit tonni aastas.
(22)
Carsid hakkab tootma üksnes Duferco ja Arcelor’i kontsernidesse kuuluvatele ettevõtetele ja ei hakka olema aktiivselt avatud turul. Selleks sõlmisid Cockerill Sambre ja Duferco kontsern Carsid’iga pikaajalised tarnelepingud kuni […] lõpuni (Cockerill Sambre) või […] lõpuni (Duferco). Kuid Cockerill Sambre võib selle esimest korda lõpetada […]. Samuti, kui Cockerill Sambre kasutab Carsid’i aktsionäride kogu osakute tagasivõtmisõigust, võivad nii Cockerill Sambre, kui ka Duferco võivad lõpetada lepingud […].
(23)
Peale juba mainitud tootmisvahendite (vt punkt 20), loodab Carsid omandada toodete kvaliteedi parandamiseks uue sisseseade […] ning asuda tegema keskkonnaalaseid investeeringuid ning investeeringuid ülejäänud seadmete hooldusremondiks. Pidevvalu Duferco Clabecq’ist Charleroi’sse üleviimise kuludeks hinnati […] miljonit eurot. Usinor Belgium toetab Carsid’i krediidivajadust […] suuruse laenuga ja sama suures summas krediidilimiidiga, mille intressi aastane protsendimäär on […].
(24)
Tooraine tarnimiseks volitatakse tasu eest Arcelor’i ja Duferco kontserni pädevad osakonnad. Nii oleks metallijäätmete ostmine […] kontserni kompetentsis ning maagid, süsi ja koks oleksid […] kontserni pädevuses.
(25)
Carsid’i aktsionärid leppisid kokku, et ettevõtted, kellele tema slääbide toodang on määratud, katavad vastava tootmisliini tootmiskulud. Peale selle hakkavad slääbid moodustama + 1 % tootmiskuludest, tagades, et ettevõte ei jää kahjumisse. Alates […] aastast leppisid aktsionärid kokku ka selles, et jaotada […] kasumist dividendidena.
(26)
Duferco kannab sulatamisliini püsikulud ning Cockerill Sambre elektrilise liini püsikulud […]tonnise võimsuse ulatuses. Kui elektrilise tootmisliini võimsus oleks viidud 1 miljoni tonnini, jääks Cockerill’i kanda üksnes […], ülejäänud kulud jääksid Duferco kanda. Kuid partner, kes kasutab osaliselt või täies ulatuses teisele osapoolele määratud võimsust, tasub püsikulud proportsionaalselt oma kasutamisega. Muutuvkulud kannaks iga osapool vastavalt toodangule, mis oli talle määratud. Lepingus sätestati, et elektriliini inimtööjõud sõltub peamiselt tööseisakute abinõudest ja tegeliku koosseisu kasutamisest ning sulatamisliinil võimalikkuse piiridest.
V. RAUA- JA TERASETÖÖSTUSE TURUSITUATSIOON 2001. AASTAL
(27)
Ühenduse raua- ja terasetööstussektori jaoks väga hea 2000. aasta järel, rekordilise toodanguga 163,2 miljonit tonni terast, tuli juba 2001. aasta alguses nentida toodangu langustendentsi, mida kinnitas järgnev asjaolu. Üsna üldises plaanis aitas kõigis maailma piirkondades täheldatud juurdekasvu vähenemisele kaasa teadmatus majanduse arengu suhtes, mille kutsusid esile Ameerika Ühendriikides 11. septembril 2001. aastal toimunud sündmused.
(28)
Selles osas, mis puudutab eriti süsinikterasest lametooteid, mis on ettevõtete Duferco Clabecq ja Duferco La Louvière peamised tooted, oli ühenduse turusituatsioon 2001. aastal väga rahutukstegev, eriti importkauba tõttu (vt selles osas 2001. aasta vastavaid andmeid, mis sisalduvad komisjoni 27. märtsi 2002. aasta määruses (EÜ) nr 560/2002, mis kehtestab kaitsemeetmed teatud terastoodete sisseveole (9)). Maailma mastaabis ei olnud olukord sugugi mitte parem, nagu märkisid kõik 2001. aasta 17.-18. septembril toimunud OECD tippkohtumisel osalenud riigid. Teisalt lisasid teadmatust terastoodete rahvusvahelise kauplemise arenguperspektiivide suhtes Ameerika Ühendriikide poolt 2001. aasta jaanuaris ja juulis algatatud terase uurimused.
(29)
Belgia on terastoodete puhaseksportija. 2001. aastal oli rohkem kui 70 % tema toodangust suunatud ülejäänud Euroopa Liidule.
VI. KOMISJONI POOLT VÄLJENDATUD KAHTLUSED MENETLUSE ALGATAMISEL
(30)
Komisjon väljendas kahtlusi selles osas, kas Sogepa käitumine, mida analüüsiti tema poolt varem tehtud investeeringute üldises kontekstis, vastab erainvestori omale, ning seda kahel järgmist tüüpi põhjusel:
-
Carsid’i hüpoteetiline eraõiguslik aktsionär ei oleks valmis aktsepteerima seda, et üksnes tema peaks tegema oma kaasfinantseeringu likviidsena, et rahuldada ettevõtte uued vajadused, kuna seda tehes tõmbavad eraõiguslikud aktsionärid enda peale riskid ning Carsid’i avalik-õiguslikud aktsionärid ei oleks võrdväärsed. Oma osamaksega ei teeks eraõiguslikud osanikud muud kui paigutaks tootmise sisseseade kontsernisisestesse ettevõtetesse. Riik seevastu teeb ettevõttesse rahalisi kulutusi, järelikult uue riskiga;
-
ettevõttesse Carsid riigi poolt tehtud kapitali investeeringutest oodatav tasu ei pruugi olla läbimõeldud nii, et see oleks kooskõlas erainvestori ootustega, kuna selle investeeringu tasuvus sõltub ühelt poolt projektiga seotud ettevõtete spetsiifilisest seisundist ja teiselt poolt raua- ja terasetööstussektori arengust nii ülemaailmsel, Euroopa kui ka piirkondlikul tasandil.
VII. HUVITATUD ISIKUTE ARVAMUSED
A. Corus
(31)
Terasetootja Corus on arvamusel, et Vallooni regiooni poolt Sogepa vahendusel Carsid’i tehtud investeeringute puhul on tegemist riigiabiga. Selle ettevõtte arvamus põhineb asjaolul, et erainvestor, kes soovib ellu viia tasuvat investeeringut, ei oleks omandanud osalust ettevõttes Carsid Sogepa poolt aktsepteeritud tingimustel.
(32)
Esiteks arvab Corus, et Carsid ei ole konkurentsivõimeline ega saa seda olema ka tulevikus. Corus’e sõnul esineb ettevõttel Carsid sisemaise asukoha tõttu mitmeid ebasoodsaid konkurentsiolukordi kulutustes “sisenditesse”: tööjõud, süsiniku ja rauamaak, metallijäätmed, elektrienergia. Teiselt poolt on tema mastaabid väiksed selleks, et lõigata kasu majanduslikust mastaabisäästust. (10) Pigem vastupidi, Carsid’il ei ole erilisi konkurentsieeliseid: ta hakkab müüma harilikke pooltooteid, mille jaoks tal on liigne tootmisvõimsus sellal, kui teised tootjad asuvad väljaveo suhtes paremates kohtades. Charleroi’s on tootmiskulud praegu 15 % keskmise konkurendi omadest kõrgemad. Charleroi on oma 219 USD suuruste kulutustega tonni kohta tootja, kellel on Euroopas kõige suuremad kulutused (erandiks on Kreeka väiketootja Halyvourgiki). Ta asetseb 207 real 300 tootja hulgas, keda World Steel Dynamics on analüüsinud.
(33)
Kui sellele lisada asjaolu, et Carsid hakkab müüma oma slääbe kulutustele võrdse hinnaga pluss 1 %, siis asetuvad Duferco ja Arcelor ebasoodsasse konkurentsiolukorda, et müüa neist slääbidest toodetud valmistooteid. Erainvestor, kes kaalub osaleda Carsid’i aktsiakapitalis võib karta, järelikult, et sellise kokkuleppe jätkumine tagajärjeks on üksnes Duferco ja Arcelori poolt Carsid’i toodangu ostmise olulise vähenemise või uue üleandehinna uuesti kokkuleppimise. See kartus suunaks erainvestori suurendama riskipreemiat, mis on integreeritud tema investeerimisotsusesse, ja nõudma normaalsest suuremat kasumiprotsenti.
(34)
Ettevõtte Corus arvates on vähe lootust, et Carsid saavutab elujõulise kasumitaseme. Just see on põhjuseks, miks Usinor veebruaris avalikult teatas, et terasetootmisel ei ole Charleroi’s mingit tulevikku. Järelikult ei saa Sogepa poolt tehtud investeeringut pidada normaalse investori poolt tehtud toiminguks. Teistel aktsionäridel on teised motiivid - Usinor soovib Charleroi’st lahkuda ilma uuesti läbirääkimata kokkuleppeid, mille ta enda peale võttis, kui ta ostis Cockerill’i, ja see tehing varustab ta võimalusega teha seda väiksemate kuludega, või ilma mingite kuludeta; Duferco omalt poolt võib arvatavasti tagasi võita rohkem kui kantud kahjud, usaldades Carsid’i hoolde slääbide seadmestiku selle Belgias asuvates ettevõtetes vastutasuks valmistoote müümisel realiseeritud kasumi eest. Duferco peab seda tehingut ka võimaluseks vältida Clabecq’i kõrgahju remonti ning anda tootmine üle Charleroi’sse, või loodab ta kaotada vähem raha kui Clabecq’is. Ometi ei hakka see tehing kasu tooma. Sogepa investeerib üksnes selleks, et säilitada töökohti.
(35)
Teiseks kaalutleb Corus, et investeeringust oodatav tulu ei ole selle õigustamiseks piisav. Corus arvutas välja tegelike tulude netoväärtuse, mida Sogepa on valmis läbi oma investeeringu realiseerima. Coruse arvates võib Sogepa, kõige optimistlikumate hüpoteeside korral, loota kõige rohkem 4,9 %-list sisemist tasuvusläve (TRI). On ilmselge, et see on kindlalt madalam protsendimäärast, mida oleks nõudnud erasektori investor. Praktiliselt kõigi teiste hüpoteeside korral on tulu negatiivne.
(36)
Kolmandaks on Corus arvamusel, et panustatud sisseseade väärtust on suuresti ülehinnatud. See tehing võimaldab tõepoolest ettevõttel Cockerill Charleroi’st ilma sulgemistasusid maksmata lahkuda. Kuna ei maksa oodata, et sisseseade toob kõne all olevas kontekstis mingisugust kasumit, on selle tõeline väärtus null. Igal juhul, kui kõne all olev sisseseade oleks müüdud oksjonil, ei oleks selle müügist saadud tulu ületanud metallijäätmete väärtust. Ettevõtte Corus kogemus selles valdkonnas on näidanud, et metallijäätmete väärtus katab parimal juhul maastiku koristamisega seotud keskkonnakulud.
(37)
Neljandaks leiab Corus, et juhul, kui sisseseade väärtust oleks korrektselt hinnatud, oleks Sogepa enda peale võtnud tunduvalt kõrgema majandusliku riski, kui Carsid’i eraaktsionärid, olles ainuke aktsionär, kes toob kapitalikulutusi ettevõtmisesse, mis on rohkem kui ebamäärane. Arvestades, et kahe Carsid’i eraaktsionäri sissemakse on mitterahaline, kas otseselt või seetõttu, et tema panust kasutatakse kontserni ettevõtete käitise ostmiseks, kahtleb Corus, kas eraaktsionär oleks valmis tagama kogu ettevõtte uuteks vajadusteks vajaliku likviidsuse/rahalise panuse.
(38)
Viiendaks väidab Corus, et asjaolu tõttu, et terasesektorit iseloomustab struktuurne liigne tootmisvõimsus, eksisteerib võimalus eeldada riigiabi, kui selles sektoris tegutsevas ettevõttes on riigi osalus.
(39)
Kuuendaks, Coruse sõnul oleks Carsid’i tehing realiseeritav üksnes tänu Charleroi’le ja Clabecq’ile suunatud eelpensionide eriprogrammi tõttu. Coruse arvates vajab kõrvalekaldumine pensionile jäämise miinimumvanusest (58 aastat) võimuorganite diskretsiooniotsustust, mille tõttu tuleks kõik Charleroi’s töötavad töölised võtta Carsid’i tööle või peaks nende tööandja maksma neile terves ulatuses välja nende eelpensioni. Coruse arvates on ametiasutuste eelpensionide programmist osavõtu puhul tegemist riigiabiga.
(40)
Seitsmendaks leiab Corus, et üldine kontekst ei õigusta Sogepa investeeringut. Võttes arvesse Sogepa poolt varem läbiviidud interventsioonide tulemusi, ei nõustuks ükski erainvestor täiendava investeeringuga. Sogepaga samas olukorras olev erainvestor oleks pigem katkestanud kõik suhted Duferco/Cockerilli ettevõtetega, kui teinud Carsid’i kapitali investeerimiseks kulutusi.
B. Ühendkuningriik
(41)
Ühendkuningriigi arvates asjaolu tõttu, et ettevõte, olgugi, et ta on sõltumatu, ei teosta oma tegevusi vabaturul, on vähetõenäoline, et erainvestor, kes soovib teha tulutoovat investeeringut, oleks oma raha esitatud osalemise tingimustel Carsid’i paigutanud.
VIII. BELGIA KOMMENTAARID
(42)
Esiteks väidavad Belgia ametiasutused, et Vallooni võimuorganid on juba aastakümneid järginud Vallooni raua- ja terasetööstussektorisse investeerimise poliitikat ja et seetõttu ei saa Sogepa’d lugeda sõltumatuks erainvestoriks, kuna tal on osalused ettevõtetes Duferco Clabecq, Duferco La Louvière ja Arcelor. Belgia võimud leiavad, et Sogepa toimimisviis vastab eravaldusettevõtte toimimisviisile või eraettevõtete kontserni toimimisviisile, kes järgib sektoripoliitikat ja juhindub pikaajalistest tasuvusperspektiividest, kuna ta teostab oma investeeringuid nagu nende kahe kontserni tööstusliku projekti aktsionär, milles tal on kaasfinantseeringud (kaudne tulu) ja mille tasuvus on tagatud (otsene tulu).
(43)
Teisest küljest vaidlustavad Belgia ametiasutused komisjoni kinnituse, mille kohaselt Sogepa on ainuke rahalisi kulutusi teinud aktsionär, kuna 27. detsembril 2001. aastal suurendas Duferco Investment Carsid’i kapitali 25 miljoni euro võrra. Kui on tõsi, et Duferco Clabecq’i pidevvalu müügileping sõlmiti kahe Carsid’i eraõigusliku partneri poolt teostatud sissemaksete jätkuna, õigustati selle lepingu lõpetamist asjaoluga, et Carsid pidi tootma Duferco kontsernile spetsiifilise mõõduga slääbe, milleks oli sel põhjusel vaja osta pidevvalu, mis vastaks selle pidevvalu kriteeriumitele, mis asub Clabecq’is.
(44)
Selles osas, mis puutub riskide ekvivalentsusesse, mille Sogepa enda kanda võttis, leiavad Belgia võimud, et ta võttis riske oma sissemakse ulatuses. Kõik Carsid’i aktsionärid, kes panustasid sisseseadesse või tegid rahalise kulutuse, kannavad Belgia õiguse järgi samasugust riski. Komisjon ei saa kohustada Sogepa’t tegema mitterahalist sissemakset või eraosanikke asuma tegema uut kapitali suurendamist rahalise sissemaksena, olenemata nende poolt juba 60 miljoni euro ulatuses tehtud sissemaksetest.
(45)
Panustatud sisseseade väärtuse suhtes on Belgia ametiasutused seisukohal, et see hinnang anti sõltumatu ekspertiisi teel. Mis puudutab eelkõige ettevõtte Cockerill Sambre sissemakset, siis selles osas näeb Belgia äriühingute koodeksi artikkel 444 ette komissar-revidendi määramise. Selles osas, milline on ettevõttele Duferco Clabecq ostetud sisseseade väärtus, kui mitte arvestada asjaolu, et Arcelor aktsepteeris ekspertiisiga kindlaksmääratud väärtust, siis maksaks hetkel uus pidevvalu, mis on Duferco Clabecq’i pidevvalu sarnane, 60 miljonit eurot ja selle käivitamine võtaks 18-24 kuud aega samas, kui Duferco Clabecq’i pidevvalu saab üle anda ja installeerida 12 kuuga.
(46)
Carsid’i konkurentsivõime suhtes on Belgia ametiasutused seisukohal, et Carsid’il on arvukalt eeliseid, mille hulgas kulude vähendamine, (11) toodangu ülekandmise sujuvus sulatamisliini ja elektriliini vahel, mis võimaldavad kergesti kohanduda nõudlusega, suletud regionaalse turu loomine, mis võimaldab varustada Duferco ja Arcelori valtsimismasinaid. Hoolimata mereäärse asukoha eelistest, mis on olemas ettevõttel Corus, toodab Carsid, mis asub oma tootmispartnerite läheduses, slääbe hinnaga […] eurot tonni kohta, mis on tublisti madalam kui 219 USD, mille Corus välja pakkus.
(47)
Mis puutub Carsid’i tootmiskuludesse, siis CRU International Limited uuringu kohaselt, olid Marcinelle’i kulud 2000. aastal 176,6 USD, mis tähendab, et need olid üksnes 3 % Euroopa keskmisest kõrgemad ning 4 % maailma keskmisest madalamad. See uurimus põhineb 1 650 kt (kilotonn) suurusel toodangul samas, kui Carsid’i toodangu praeguseks suuruseks on saavutatud 1 800 kt. Toodangu suurendamine ning tööviljakuse paranemine seletavad slääbide tootmiskulude vähenemist, mis on tänaseks tõusnud ligikaudu […] euroni tonni kohta, mis tähendab Euroopas asuva slääbi turuhinnast suuresti madalamat kulu, umbes-täpselt 225 eurot tonni kohta (kaasa arvatud transport).
(48)
Tänu slääbide tarnele toodavad Duferco Clabecq ja Duferco La Louvière spiraaltorusid ja terasplekki palju konkurentsivõimelisema hinnaga kui Euroopas keskmiselt. Carsid’ist pärinevate slääbide kasutamine viib kogukasumi suurenemisele ligikaudu […] miljoni euro võrra aastas Duferco jaoks ning umbes […] miljoni euro võrra aastas Duferco Clabecq’i jaoks.
(49)
Teisest küljest ei tasu Belgia ametiasutuste sõnul karta, et Carsid’i sisseseadet ei kasutataks täielikult, kuna nii Arcelor kui ka Duferco kirjutasid alla pikaajalised tarnelepingud […] ajani. Neis lepingutes on sätestatud, et osapool, kes ei kasuta oma õigusi, peab tasuma seadmetega seotud püsikulud, mis on temale määratud.
(50)
Mis puudutab investeeringu tasuvust, siis hindasid Belgia ametiasutused oma 7. mai 2002. aasta kirjas Carsid’i investeeritud omafondide tulukuseks perioodi […] jooksul keskmiselt […] aastas pärast kõigi maksude tasumist ([…] aastas enne kõigi maksude tasumist).
(51)
Teiselt poolt, et vastata ettevõtte Corus poolt tehtud arvutusele (vt käesoleva otsuse punkt 35) ettevõttest Carsid oodatavate tulude tegeliku netoväärtuse kohta, kasutasid Belgia võimud sama arvutusmeetodit, mida kasutas Corus, mõnede parandustega, eelkõige selles osas, mis puudutab Carsid’i sisseseade jääkväärtust ning oletust tegevuse jätkumise kohta. Carsid’i TRI (sisemine tasuvuslävi) oleks […], (12) see, mis Belgia võimude sõnul oleks sarnase investeeringu puhul aktsepteeritav (võttes arvesse pikaajalist 5 %-list intressimäära, mida tuleb tõsta 3 % võrra raua- ja terasetööstusele omaste riskide tõttu). Hiljem esitatud kalkulatsioonide järgi oleks Carsidi TRI […], kui võtta arvesse käitise normaalset jätkuvust üle […], (13) või üle […], kui võtta arvesse ettevõtte (14) likvideerimise tõenäosusest.
(52)
Igal juhul leiavad Belgia ametiasutused, et tulukuse tõestamist ülehinnatakse, kui riigi interventsioonile lisanduvad konkureerivad ja hinnatavad eraettevõtete interventsioonid, ja et Euroopa Komisjon ei saa asendada investori otsust, vaid peab mõistliku kindlusega konstateerima, et riigi poolt finantseeritud programm on turumajanduses tegutsevale investorile vastuvõetav.
(53)
Selles osas, mis puudutab raua- ja terasetööstussektori olukorda, leiavad Belgia ametiasutused, et see sektor läbis tõepoolest üsna raske tsüklilise kriisi, selle, mis on osaks raua- ja terasetööstusele omasest arengutsüklist, aga Ameerika Ühendriikide poolt rakendatud meetmed tõid Euroopas ja Aasias kaasa suure hinnatõusu, mis näib jätkuvat hoolimata majanduse olukorrast ja tunduvalt väiksemast nõudlusest. Teiselt poolt ei ole slääbide turg Euroopas struktuuriliselt liigse tootmisvõimsusega turg. Vastupidi, Euroopa on slääbide puhasimportija ning see olukord ei muutu teistsuguseks ka tulevikus.
(54)
Ettevõtete Duferco Clabecq ja Duferco La Louvière varasemate tulemuste osas kinnitavad Belgia ametiasutused, et nende põhjuseks on Duferco kontserni välised asjaolud (toorainete turg, vahetuskurss ja toodete turg) ja tootmise vähendamise ning ümberkorraldamise vajadus, mis mõjutasid nende tulemusi olulisel määral ning ei võimaldanud neil ettevõtetel saavutada äriplaanides algselt prognoositud tulemusi.
(55)
Viimaks, mis puutub eelpensionide programmi, siis väidavad Belgia ametiasutused, et see režiim ei võimalda mingit avalike ressursside üleandmist tööandja kasuks, ja teiselt poolt ei ole Belgia võimudel pädevust sellest režiimist kasusaava ettevõtte töötajate töölelubamise hindamiseks, kuna, kui see vastab seaduses nimetatud kriteeriumitele, tunnistatakse, et hageja ettevõte on majanduslikes raskustes või ümberkorraldamisel ja seega võivad töötajad sellest režiimist abi saada.
IX. MEETME HINDAMINE
(56)
Kui ESTÜ lepingu alusel algatati menetlus, arvestades lõpliku otsuse vastuvõtmise praktilist võimatust enne 23. juulit 2002 (Belgia kommentaarid kolmandate isikute arvamuste kohta saabusid 17. juunil 2002 ja täiendav informatsioon esitati veel hiljem (vt käesoleva otsuse punkt 4), osutas komisjon oma teatises konkurentsi küsimuste teatud aspektide käsitlemise kohta, mis tuleneb ESTÜ lepingu (15) kehtivuse lõppemisest, et ta muudaks sellisel juhul EÜ asutamislepingu artikli 88 lõike 2 alusel lõplikku otsust (teatise punkt 43).
(57)
Igal juhul puudutasid menetluse algatamisel komisjoni poolt väljendatud kahtlused Belgia poolt ettenähtud meetme riigiabina iseloomustamist. Nagu ühenduse pretsedendiõiguse seda rõhutab, on Euroopa Ühenduste Kohtu kohtuniku poolt esitatud selgitused EÜ asutamislepingu artiklis 87 sätestatud riigiabi kohta olulised vastavate ESTÜ asutamislepingu sätete kohaldamisel, sedavõrd, kui need ei ole selle lepinguga vastuolus. (16)
(58)
EÜ asutamislepingu artikli 87 lõike 1 kohaselt on ühisturuga kokkusobimatu, sedavõrd, kui see mõjutab liikmesriikide vahelist kaubavahetust, riigipoolt antav või riigi ressursside kaudu antav abi ükskõik millistes erinevates vormides, mis moonutab või ähvardab moonutada konkurentsi, andes eeliseid teatud ettevõtetele või teatud toodetele.
A. Riigiabi olemasolu
(59)
Vaieldav ei ole, kas Sogepa poolt tehtud panus on riigiressurss ega ka see, kas oma esinduse tõttu on Sogepa toimingud omistatavad Vallooni regioonile.
(60)
Mis puutub riigiabi tunnustesse, siis tuleb kindlaks määrata, kas Carsid’i käsutusse antud riigiressursse võib lugeda tõsiseltvõetavaks riskikapitali sissemakseks vastavalt turumajanduses tegutseva investori tavapärasele toimimisviisile.
(61)
Oma menetluse algatamise otsuses, arvestades seda, et Carsid’i kahe eraaktsionäri poolt tehti investeeringud mitterahalistena, kas otseselt või nende osaluse otsese loovutamisega kontserni ettevõttelt pärineva sisseseade ostmiseks, väljendas komisjon oma kahtlusi selles osas, kas Carsid’i hüpoteetiline eraaktsionär oleks valmis aktsepteerima, et üksnes tema üksi peab tegema oma sissemakse tervikuna likviidsena ettevõtte uute vajaduste rahuldamiseks.
(62)
Esiteks toob komisjon välja, et vastavalt raamatupidamise nõuetele ja Belgia seadusandluse kohaselt, on kapitali sissemakse materiaalse vara vormis võrdne vastavas väärtuses numbrilises vormis kapitali sissemaksega. Ometi tuleb selleks teha analüüs, mida komisjon tegi menetluse algatamisel, mille kohaselt ettevõtted Duferco Investment ja Usinor ei võtnud enda kanda uusi riske.
(63)
Tegelikult, mis esiteks puudutab Duferco Investment’i 25 miljoni euro suurust sissemakset, siis kriipsutab komisjon alla, et see raha kanti viivitamatult üle Duferco Clabecq’ile pidevvalu ostmiseks (Carsid pidi kulutama veel […] miljonit eurot selle üleandmiseks Clabecq’ist) ja lisatud sisseseade jaoks. Isegi kui formaalsest vaatevinklist on tegemist kahe erineva ettevõttega erinevate aktsionäridega, leiab komisjon, et majanduslikust vaatenurgast võttes kuuluvad need ettevõtted Duferco kontserni ja selle asjaolu tõttu ei võta kontsern enda peale uut riski. See on niisama palju tõsi kui, et 2002. aasta 8. augustist kuulub ettevõttele Duferco Investment 94,09 % ettevõtte Duferco Clabecq kapitalist (vt punkt 6).
(64)
Mis puutub Usinori sissemaksesse, siis märgib komisjon, et arvestades eriti tema avalikult välja öeldud otsust sulgeda Carsid’i toodud käitis, ei võta Usinor enda peale uut riski. Pigem vastupidi, Usinor võtab ettevõttelt Duferco Investment vastu […] miljonit eurot justkui preemiana oma osaluse osalise loovutamise eest (vt punkt 19). Samuti vähendavad Carsid’i asutamislepingu tingimused (vt eelkõige punkt 26) Usinori võimalusi kulusid kanda, isegi, kui see ettevõte otsustaks elektriliini mitte kasutada.
(65)
Kuid võttes arvesse Sogepa sissemakse vähendamist ja ettevõtte Duferco Investment sissemakse suurendamist, et 20 miljonit eurot jääksid likviidsena alles, nagu algselt kavandatud (vt punkt 15), märgib komisjon, et üks eraettevõtetest võttis enda peale uue riski.
(66)
Selles osas, mis puudutab Sogepa poolt investeeritud kapitalist oodatavat tulu, väljendas komisjon oma menetluse algatamise otsuses kahtlusi selle sissemakse vastavusest turumajanduses tegutseva erainvestori põhimõttele, eriti arvestades raua- ja terasetööstuse turusituatsiooni ning Duferco kontserni ettevõtete ja ettevõtte Cockerill Sambre olukorda.
(67)
Belgia ametiasutuste väidet, mille kohaselt tulukuse tõestamist ülehinnatakse, kui riigi interventsioonile lisanduvad konkureerivad ja olulised erainterventsioonid, ei saa kaitsta. Tegelikult on käesoleva otsuse punktis 64 toodud põhjustel ilmne, et Usinori otsus osaleda Carsid’is ei ole otseselt seotud Carsid’i tulukusega (vastupidi, võib järeldada, et panustatud seadmestik ei olnud Usinori jaoks piisavalt tulutoov). Peale selle väldib Usinor oma tehinguga kallist sotsiaalprogrammi.
(68)
Teisest küljest ei ole asjaolu, et Duferco kontsern on valmis võtma enda peale 11 miljoni euro suuruse riski, enam määrav hindamaks, kas Sogepa toimis nagu turumajanduses tegutsev tavapärane investor, järgnevalt esitatud põhjustel.
(69)
Esiteks hakkab Duferco Carsid’ist otsest kasumit saama, mida Sogepa ei saa, nimelt komisjonitasu integreeritud liinil kasutatavate toorainete ostmise eest. Sellest vaatenurgast on Duferco investeeringu otsene tulukus suurem kui Sogepa oma.
(70)
Teiseks, mis puutub vahendus- ja haldamistasudesse, mille Duferco ettevõtetelt Duferco Clabecq ja Duferco La Louvière välja nõudis ([…] käibe kohta), siis on investeeringu kaudne tulukus Duferco jaoks jätkuvalt suurem kui Sogepa jaoks. Isegi, kui need tasud olid vastavuses turu praktikatega nagu väitsid Belgia ametiasutused, (17) saab Duferco kasumit neist ettevõtetest, mida Sogepa ei saa.
(71)
Mis puutub Carsid’i investeeritud kapitali tulukusse, siis leiab komisjon, et see ei vasta sellele, mida võiks oodata turul normaaltingimustes tegutsev investor. Tõepoolest, vastavalt komisjoni hinnangutele, mis põhinevad Carsid’i eeldatavatel rahavoogudel, kõige optimistlikumate ja Carsid’i jaoks kõige soodsamate oletuste korral (võimsuse 100 %-lise kasutamine, püsikuludega […], käitise jätkuvusega […] järel) on investeeringu TRI (sisemine tasuvuslävi) […], mis on suuresti väiksem minimaalsest nõutavast riski arvestavast protsendimäärast ja igal juhul väiksem sellest arvutusest, mille Belgia ametiasutused esitasid raua- ja terasetööstussektoris tehtud investeeringu kohta […]. Veel enam, arvestades Carsid’i tundlikkust toodetud koguste suhtes, mis omakorda sõltuvad turusituatsioonist, on see protsendimäär väiksem.
(72)
Tegelikult on punktis 71 nimetatud […] protsendimäär suurem, kui selle arvutuse tulemus, mille Belgia ametiasutused tegid, teistsugust arvutusmeetodit kasutades, oma 7. mai 2002. aasta kirjas (vt punkt 50). Komisjon ei saa aktsepteerida Belgia ametiasutuste poolt hiljem tehtud arvutusi (vt punkt 51), sedavõrd, kui nad märkimisväärselt ülehindavad investeeringu jääkväärtust. Tegelikult piirnevad Belgia ametiasutuste poolt kasutatud jääkväärtused, vastavalt TRI (sisemine tasuvuslävi) omadega […], on saavutatud topeltarvutuste sooritamisega amortisatsioonilt, ettemaksudelt, investeeringult, kui aktiva jääkväärtus moodustub laos olevatest kaupadest; sest need on juba eeldatavatesse rahavoogudesse sissearvestatud. Veel enam, Belgia ametiasutuste arvutustes ei ole arvesse võetud, et ettevõtte oletatava likvideerimise korral ei saaks siseseadet realiseerida […] suuruse arvestusliku algväärtusega nagu hindavad Belgia võimud. Tegelikkuses mõõdetakse investeeringu jääkväärtust eeldusliku pideva amortiseerumise korral ettevõtte tulupotentsiaali põhjal ja selle tulemusena arvestatakse diskonteerituna, sobiva protsendimääraga, ettevõtte viimane eeldatav rahavoog püsiva suurusega maksete lõpmatu jadana.
(73)
Selles osas, mis puudutab Sogepa poolt Carsid’i kaudsete tulude arvestamist ettevõtete jaoks, kes hakkavad kasutama slääbe, mis on seal toodetud, leiab komisjon, et Sogepa positsioon vähemusaktsionärina nendes ettevõtetes ei õigusta enda sidumist uute kulutustega.
(74)
Esiteks moodustaks Carsid’i toodang, mida Arcelor kasutaks, väga väikse protsendi Arcelor’i kontserni ülemaailmsest toodangust. Sel põhjusel saab Carsid’i asutamisel olla üksnes tähtsusetu mõju Arcelor’i konkurentsivõimele ja niisiis ka Sogepa tuludele.
(75)
Teiseks, selles osas, mis puudutab ettevõtteid Duferco Clabecq ja Duferco La Louvière, siis kavandatud arvud, mille eesmärgiks oli parandada nende ettevõtete brutotulu (vt punkt 48) on kaugel nende saavutamisest. Tegelikult põhinevad need arvud nii Duferco Clabecq’i ja Duferco La Louvière’i, kui ka Carsid’i võimsuste maksimaalse kasutamise eeldustel. Turgudel, mida iseloomustab ülemaailmsel tasandil struktuuriline liigne tootmisvõimsus, lametoodete turgudel, on maksimaalsete tootmisvõimsuste kasutamine pigem erandlik.
(76)
Teisalt on Sogepal ettevõtetes Duferco Clabecq ja Duferco La Louvière üksnes vähemusosalus, mille mõlema kumulatiivsed kahjud olid Carsid’i asutamise ajaks tõusnud 94 miljoni euroni ja kes, arvestades raua- ja terasetööstuse turusituatsiooni (vt punkt 28), ei võinud loota, vähemalt lühikese perioodi jooksul, oma olukorra erilist paranemist. Komisjon märgib muu hulgas ka, et Duferco Clabecq’i määratleti Belgia eelpensionide seadusandluses (18) raskustes või ümberkorraldamisel oleva ettevõttena. Neil asjaoludel leiab komisjon, et vähemusinvestor, kes oleks kaotanud suure osa oma algse investeeringu väärtusest, saamata sarnaseid eeliseid teistelt partneritelt ja, kriisiolukorras oleval turul, ei oleks valmis kohustuma tegema uusi kulutusi.
(77)
Eelnevat arvestades leiab Euroopa Komisjon, et vähemusinvestor, kes tegutseb normaalsetes turutingimustes, ei oleks valmis tegema rahalist panust toimingu jaoks, mille sobivat tasuvust ei saa diskonteerida, ja mille teised osalised oleksid peamised tulusaajad. Vallooni regiooni osalemine ettevõttes Carsid käesolevas otsuses esitatud tingimustel annaks Carsid’ile paremuse. Võttes arvesse asjaolu, et raua- ja terasetööstussektorit iseloomustab elav konkurents ja et ühendusesisene raua- ja terasetoodete kaubavahetus on väga oluline, oleks selline abi aldis konkurentsi moonutama ja mõjutama ühendusesisest kaubavahetust. Seega on tegemist riigiabiga asutamislepingu artikli 87 mõttes.
X. KOKKUSOBIVUS ÜHISTURUGA
(78)
See abi ei ole ühisturuga kokkusobiv asutamislepingu artikli 87 lõikes 2 toodud rikkumiste kohaselt, sest tegu ei ole sotsiaalse iseloomuga abiga, mis on tagatud üksikisikust tarbijatele ja seda ei ole määratud ka looduskatastroofidest või teistest erandlikest sündmustest tekitatud kahju hüvitamiseks. Samas ei saa seda pidada ühisturuga kokkusobivaks artikli 87 lõike 3 punktide b ja d sätete alusel. Tegelikult ei ole see abi suunatud Euroopa ühise huvi elluviimise edendamiseks või liikmesriigi tõsise majandusliku rahutuse heastamiseks ega ka kultuuri edendamiseks ja kultuuripärandi säilitamiseks. Selle tõttu peab komisjon analüüsima abi vastavust artikli 87 lõike 3 punktides a ja c sätestatud rikkumisele.
(79)
Carsid, Arcelor, Duferco Clabecq ja Duferco La Louvière on osaks raua- ja terasetööstussektorist nii nagu määratleb suurte investeerimisprojektide huvides multistrukturaalse piirkondliku abi andmise juhendi B lisa. (19) Selle juhendi punkti 27 alusel ei ole regionaalabi raua- ja terasetööstusele ühisturuga kokkusobiv. Sedavõrd, kui Belgia ametiasutused väidaksid, et tegemist on abiga ettevõtte ümberkorraldamiseks, tuleneb komisjoni teatise punktist 1, mis käsitleb ettevõtte päästmis- ja ümberkorraldamisabi ning sulgemisabi raua- ja terasetööstussektoris, (20) et raua- ja terasetööstussektoris ei ole raskustes olevale ettevõttele päästmisabi ja ümberkorraldamisabi andmine ühisturuga kokkusobivad.
(80)
Komisjon rõhutab, et ESTÜ asutamislepingu kehtivuse tähtaja möödumine teavitatud meetme ühisturuga kokkusobivuse hindamiseks sedavõrd, kui muudatused materiaalõiguses, mis selle kehtivuse tähtaja möödumise tõttu toimusid (vt eelkõige punktis 56 viidatud teatise punkt 19), ei ole mõjutanud investeeringu jaoks piirkondliku abi andmise keelamist.
XI. JÄRELDUS
(81)
Kokkuvõttes on komisjon seisukohal, et Sogepa osalemise puhul Carsid’i kapitalis on tegemist riigiabiga, mis ei ole ühisturuga kokkusobiv,
ON VASTU VÕTNUD KÄESOLEVA OTSUSE:
Artikkel 1
Vallooni regiooni valdus- ja finantsvaldusettevõtte (Sogepa) üheksa miljoni euro suuruse kaasfinantseeringu puhul ettevõttesse Carsid SA, mille Belgia ette nägi, on tegemist riigiabiga, mis on ühisturuga kokkusobimatu. Sel põhjusel ei saa seda abivahendit rakendada.
Artikkel 2
Belgia teavitab komisjoni kahe kuu jooksul käesolevast otsusest teatamisest meetmetest, mida on rakendatud sellega kooskõla saavutamiseks/täitmiseks.
Artikkel 3
Käesolev otsus on adresseeritud Belgia Kuningriigile.
Brüssel, 15. oktober 2003

Labels: 1
19
4
18